Document ID: 32000R2595

Rådets forordning (EF) nr. 2595/2000
af 27. november 2000
om ændring af forordning (EF) nr. 1103/97 om visse bestemmelser vedrørende indførelsen af euroen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen(1),
under henvisning til udtalelse fra Europa-Parlamentet(2),
under henvisning til udtalelse fra Den Europæiske Centralbank(3), og
ud fra følgende betragtninger:
(1) Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen(4), indeholder regler om vedtagelsen af omregningskurserne mellem euroen og valutaerne i de medlemsstater, der indfører euroen, og om brugen af disse kurser ved omregning af pengebeløb. Disse regler finder anvendelse på omregningskurserne for valutaerne i de medlemsstater, der indførte euroen, da Fællesskabet indledte tredje fase af Den Økonomiske og Monetære Union. Det er nødvendigt at udvide disse regler til også at omfatte omregningskurserne for valutaerne i medlemsstater, der indfører euroen på et senere tidspunkt.
(2) For de medlemsstater, hvis valutaer erstattes af euroen efter den dato, hvor Fællesskabet indledte tredje fase af Den Økonomiske og Monetære Union, bør definitionen af "nationale valutaenheder" henvise til enheden af medlemsstatens valuta, således som den var defineret umiddelbart inden medlemsstatens indførelse af euroen.
(3) Det er nu muligt at anvende artikel 123, stk. 5, som retsgrundlag for at træffe de ovenfor nævnte foranstaltninger, som er nødvendige for indførelsen af euroen i de medlemsstater, der indfører euroen efter indledningen af tredje fase i Den Økonomiske og Monetære Union.
(4) Bestemmelserne i denne forordning bør i overensstemmelse med almindeligt accepterede retsprincipper, navnlig anerkendelsen af pengelovgivningen, anerkendes generelt som en del af de deltagende medlemsstaters monetære lovgivning, hvorved retsikkerheden og klarheden for økonomiske aktører i alle medlemsstaterne og i tredjelande styrkes -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 1103/97 foretages følgende ændringer:
a) i slutningen af tredje led tilføjes: "eller i henhold til stk. 5 i samme artikel"
b) i slutningen af fjerde led tilføjes: "eller i givet fald, dagen inden euroen træder i stedet for valutaen i en medlemsstat, der indfører euroen på et senere tidspunkt".
Artikel 2
Denne forordning træder i kraft den 1. januar 2001.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.
Udfærdiget i Bruxelles, den 27. november 2000.

Labels: 2
18